Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Irakasleari Laguntzeko Iruñeko Zentroko teknologia berrietako aholkulari lanpostuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntza Departamentuak honako galdera hauei idatziz erantzutea eskatzen dugu:

Irakasleari Laguntzeko Iruñeko Zentroko teknologia berrietako aholkulari lanpostuei dagokienez:

1.- Oraingo aholkulariak noiztik ari dira lanpostu horiek betetzen?

2.- Zer bidetatik sartu ziren lanpostuan?

2.1 �Zer irizpide baliatu ziren izendapenak egiteko?

2.2 �Nola frogatu dute aholkulari lanpostuan aritzeko egokitasuna edo gaitasuna?

3.- Gainditu al dituzte Departamentuaren balorazio-ebaluazio prozesuak?

3.1 Zein egunetan gainditu dituzte?

3.2 Zeintzuk eta noiz?

4.- Aholkulari-lanpostuan egon diren bitartean luzapenik izan al dute?

Deialdi publiko bidez sartu baldin baziren, zer zioen arau horrek iraupenari buruz eta Irakasleari Laguntzeko Zentroko lanpostu batera berriz aurkeztu aitzin ikasgelara itzuli behar izateari buruz?

5.- Zenbat denbora igaro da haien lehen izendapenetik, sartzeko modua zein ere izan den?

6.- Departamentuak nola baloratzen ditu deialdirik gabeko izendapen-urteak, deialdi indardunak ezartzen duen egonaldi-zenbaketa osoaren aldean?

Corellan, 2018ko maiatzaren 23an

Foru parlamentaria: Alberto Catalán Higueras